равностойност се изразяват в националната парична единица на отчетната държава членка.
 Когато за изразяването на данъчната основа и нейната равностойност в националната парична единица е нужно превалутиране, трябва да се използва обменният курс, посочен в раздел 10, параграф 5, втората алинея, буква б).
 Раздел 10
 Статистическа стойност
 1.
 Статистическата стойност е стойността на стоките към момента и на мястото на пресичане на границата на държавата членка на износ (при износ) и на държавата членка на внос (при внос).
 За целите на статистиката за вътресъюзната търговия със стоки статистическата стойност се изчислява на базата на данъчната основа и нейната равностойност съгласно раздел 9, които при нужда се коригират за отчитане на съпътстващите разходи по параграф 4.
 За целите на статистиката за извънсъюзната търговия със стоки статистическата стойност се изчислява на базата на стойността на стоките по параграфи 2 и 3, която при нужда се коригира за отчитане на съпътстващите разходи по параграф 4.
 2.
 Стойността на стоките за извънсъюзния износ или внос е:
 а)
 при продажба или покупка – действително платената или дължимата цена на внесените или изнесените стоки, без произволно определени или фиктивни стойности;
 б)
 в останалите случаи – цената, която би била платена при продажба или покупка.
 Митническата стойност се използва, ако е определена по реда на Митническия кодекс на Съюза, за стоките, допуснати за свободно обращение, в т.ч. специфична употреба.
 3.
 При преработка или други сделки, които не се фактурират, стойността на стоките за извънсъюзния износ или внос се определя като брутен размер по следния начин:
 а)
 стойността на стоките преди преработката или при други сделки, които не се фактурират, е общата сума, която би била фактурирана в случай на продажба или покупка;
 б)
 стойността на стоките след преработката е стойността им преди преработката, увеличена с добавената стойност от преработката.
 4.
 Данъчна основа и нейната равностойност, посочени в раздел 9 във връзка с вътресъюзната търговия, и стойността, посочена в параграфи 2 и 3 във връзка с извънсъюзната търговия, при нужда се коригират по такъв начин, че статистическата стойност да съдържа единствено и изцяло съпътстващите разходи, например за транспорт и застраховане, направени за доставката на стоките от мястото на тръгването им:
 а)
 до границата на държавата членка на износ – при износ;
 б)
 до границата на държавата членка на внос – при внос.
 5.
 Статистическата стойност на стоките се изразява в националната парична единица на отчетната държава членка.
 Когато за изразяването на статистическата стойност на стоките в националната парична единица е нужно превалутиране, трябва да се използва следният обменен курс:
 а)
 курсът, приложим според разпоредбите за превалутиране (преизчисляване в друга валута), установени в Митническия кодекс на Съюза към момента на приемане на митническата декларация; или при липсата на такова обстоятелство:
 б)
 курсът, приложим за определяне на данъчната основа за данъчни цели, когато е установена; или при липсата на такова обстоятелство:
 в)
 референтният курс, който е приложим към момента на внасяне или изнасяне на стоките и който се определя от Европейската централна банка за държавите членки от еврозоната, или официалният курс, определян от държавите членки извън еврозоната, ако няма особени